Diari Oficial de la Generalitat Valenciana


Sumari del DOGV 105, del 25-05-1983 (1983/802261)

REIAL DECRET 1.169/1983, de 4 de maig, pel qual es dicten normes per a la constitució de les Corporacions Locals.
-----------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/rd/1983/05/04/1169/dof/vci/html**

### Dades del document

Número de DOGV
:   105

Data del DOGV
:   25-05-1983

Secció del DOGV
:   DISPOSICIONS GENERALS

Número del document
:   1983/802261


Data del document
:   04-05-1983

Organisme emissor
:   Presidència del Govern

Tipus de document
:   Reial decret

Reial Decret 1169/1983, de 4 de maig, pel qual es dicten normes per a la constsitució de les corporacions locals.  
El Reial Decret 561/1979, de 16 de març, dictat per tal de desenvolupar la Llei 39/1978, de 17 de juliol, sobre Eleccions Locals, quant a les actuacions a realitzar per les Corporacions Locals per a la seua constitució, necessita ser actualitzat en base a allò regulat a la Llei Orgànica 6/1983, de 2 de març; en els Estatuts d'Autonomia en vigor i en la Llei Orgànica 13/1982, de 10 d'agost, de reintegració i millorament del Règim Foral de Navarra, la qual cosa permet, a més, millorar tècnicament alguns aspectes i establir l'adequada diferenciació, vers el futur, entre les normes de caràcter general que han de ser tingudes en compte en relació amb les Corporacions sorgides de qualssevol eleccions locals i aquelles altres l'aplicació de les quals se circumscriu a unes eleccions determinades.   
En atenció a aquests motius, a proposta del Ministre d'Administració Territorial, d'acord amb el Consell d'Estat, i amb la deliberació prèvia del Consell de Ministres en la reunió del dia 4 de maig de 1983,   
DECRETE:  
CAPITOL PRIMER  
De les actuacions preparatòries per a la constitució de les Corporacions Locals  
Article 1.r  
1. El tercer dia anterior a l'assenyalat per l'article 28.1 de la Llei 39/1978, de 17 de juliol, d'Eleccions Locals, per a la constitució de les respectives Corporacions Locals, els membres de les Corporacions a renovar, tant del Ple com, si s'escau, de la Comissió Municipal Permanent, es reuniran en sessió convocada amb la finalitat única d'aprovar l'acta de l'última sessió celebrada. Cas de no haver-hi quòrum suficient, se celebrarà la sessió, en segona convocatòria, quaranta-vuit hores després de l'assenyalada per a la primera, independentment del nombre dels concurrents. Serà indispensable que hi assistesca, com a mínim., un Regidor, a més de l'Alcalde.   
2. Els Secretaris i Interventors prendran les mesures necessàries perquè el dia de la constitució de les noves Corporacions Locals estiguen preparats i actualitzats tots els justificants de les existències en metàl·lic o valors propis de la Corporació dipositats a la Caixa municipal o Entitats bancàries, així com la documentació relativa a l'inventari del patrimoni de la Corporació i dels seus Organismes autònoms, als efectes previnguts en la regla 62 de la Instrucció de Comptabilitat de les Corporacions Locals, l?article 200 de la Llei de Règim Local i l'article 32.2 del Reglament de Béns de les Entitats Locals.   
3. Les disposicions dels apartats anteriors seran d'aplicació a les Diputacions Provincials i als Capítols Insulars a renovar, que hauran de celebrar la darrera sessió el tercer dia anterior a les dates establertes per a la constitució.   
CAPITOL II  
De la constitució dels Ajuntaments  
Article 2.n   
1. El desé dia a partir de la proclamació dels Regidors electes, aquests es reuniran, sense necessitat de convocatòria prèvia, a les onze del mati, a la sala d'actes de la respectiva Casa Consistorial, previ lliurament de les credencials respectives al Secretari de la Corporació.   
2. Si en la data i hora indicades concorregué a la sessió un nombre inferior a la majoria absoluta de Regidors electes, aquests seran considerats convocats automàticament per a celebrar sessió constitutiva dos dies després, que haurà de celebrar-se al mateix lloc i a la mateixa hora.   
3. En la sessió constitutiva, i a l'hora indicada en els apartats anteriors, es formarà la Mesa d'Edat, integrada pel Regidor electe de major edat entre els assistents, que la presidirà, i pel de menor edat. En serà Secretari el de la Corporació. La Mesa declararà constituïda la Corporació, i es procedirà seguidament a l'elecció d'Alcalde i, si s'escau, a la constitució de la Comissió Permanent en la forma prevista als apartats 3 i 4 de l?article 28 de la Llei d'Eleccions Locals. L'elecció de l'Alcalde s'efectuarà mitjançant una sola votació, per papereta secreta.   
4. El qui resulte proclamat Alcalde prendrà immediatament possessió del càrrec. Si no fas present a la sessió de constitució, serà requerit per a prendre possessió en el termini de quaranta-vuit hores, amb l'advertència que, en cos de no fer-ho sense causa justificada, s'estarà al que disposa l'article 28.6 de la Llei d'Eleccions Locals.   
Article 3.r   
1. El Secretari de la Corporació redactarà l'acta de la sessió constitutiva, amb els requisits exigits a la legislació vigent. D'aquesta acta es remetrà còpia certificada al Governador Civil de la província i a l'òrgan corresponent de la Comunitat Autònoma, en el termini dels tres dies següents a la celebració de la sessió.   
2. Si el Secretari exerceix simultàniament dues o més secretaries, la sessió de constitució de cada un dels respectius Ajuntaments se celebrarà el dia establert a l'article segon, apartat 1, però segons l'horari que determine el Governador Civil de la província.  
Article 4.t   
Dins dels trenta dies següents al de la sessió constitutiva, ('Alcalde convocarà la sessió o les sessions extraordinàries del Ple de la Corporació que siguen necessàries, a fi de resoldre els punts següents:   
a) Règim de Sessions del Ple i, si escau, de la Comissió Permanent.   
b) Constitució de les Comissions informatives.   
c) Nomenament de representants de la Corporació a tota classe d?òrgans col·legiats en què haja de ser representada.   
d) Coneixement de les resolucions de l'Alcalde en matèria de substitució, per raó d'absència o de malaltia, així com de la designació de President de les Comissions informatives i de les Delegacions que l'Alcaldia estime convenient conferir.   
Article 5.t  
1. Cas de ser al·legada causa d'incompatibilitat sobrevinguda amb posterioritat a la proclamació de Regidors electes, la Corporació resoldrà les condicions legals d'aquests.   
2. Contra acord municipal podrà interposar-se recurs contencioso-administratiu previst a l'article 120 de la Llei de la Jurisdicció Contencioso-Administrativa.   
CAPITOL III  
De la constitució de les Entitats Locals Menors  
Article 6.é  
1. Els Vocals de les Juntes Veïnals de les Entitats Locals Menors seran elegits per les corresponents Corporacions Municipals, dins dels vint dies següents a la data de constitució d'aquestes, segons les regles següents:   
a) Seran electors tots els membres de la Corporació Municipal respectiva.   
b) Seran elegibles tots els residents a l'Entitat Local Menor majors de divuit anys i que no es troben incursos en les causes d'inelegibilitat previstes a l'article 7.é de la Llei d'Eleccions Locals.   
c) La votació serà secreta, i cada elector farà figurar en la papereta un o tres noms, segons que l'Entitat Local Menor tinga una població inferior o superior a 250 habitants.   
d) Tot seguit s'efectuarà l'escrutini, i seran proclamats Vocals de la respectiva Entitat les dues o quatre persones que hagen obtingut major nombre de vots.   
e) De l'acte d'elecció, en prendrà acta el Secretari, el qual remetrà còpia certificada d'aquesta al Governador Civil de la província, i a l'òrgan corresponent de la Comunitat Autònoma, dins dels tres dies següents.   
2. Una vegada elegits els Vocals de les Juntes Veïnals aquestes es constituiran dins dels deu dies següents a l'elecció, en la forma, data i lloc que acorda la Corporació Municipal respectiva. Serà preceptiva l'assistència del Secretari de la Corporació a l'esmentada sessió constitutiva, i se?n prendrà acta.   
CAPITOL IV  
De la constitució de les Diputacions Provincials  
Article 7.é  
1. La sessió constitutiva de les Diputacions Provincials se celebrarà el cinqué dia posterior a la proclamació dels Diputats electes, a les dotze hores, a la seu de les Corporacions esmentades, previ lliurament de les credencials respectives al Secretari de la Corporació.   
2. Si en l'hora i data assenyalades per a la celebració de la sessió constitutiva de les Diputacions Provincials hi concorregués un nombre inferior a la majoria absoluta de Diputats electes, aquests es consideraran convocats automàticament per a celebrar sessió constitutiva dos dies després, que haurà de celebrar-se al mateix local i a la mateixa hora. En aquesta sessió la Corporació es constituirà independentment del nombre de Diputats que hi concórreguen.   
3. En la sessió constitutiva, i a l'hora assenyalada a aquest objecte, es formarà la Mesa d'Edat, que presidirà el Diputat electe de major edat entre els assistents, la qual declararà constituïda la Diputació, i tot seguit es procedirà a l'elecció de President i de la Comissió de Govern, en la forma prevista en els apartats 2 i 4 de l?article 34 de la Llei d'Eleccions Locals. L'elecció del President s'efectuarà a través de votació secreta, llevat que la Diputació, per votació ordinària, decidís un altre sistema. De produir-se empat a la segona votació celebrada per a elegir president, es proclamarà com a tal el Diputat que, entre els empatats, pertanya al partit, coalició, federació o agrupació que més llocs de Diputats haja aconseguit.   
Si, en aplicació d?açò, no es resolgués l'empat, es proclamarà President el Diputat que, entre els empatats, pertanya al partit, coalició, federació o agrupació que més vots haya obtingut a la província.   
4. Serà aplicable al President de la Diputació allò establert per a l'Alcalde a l'article 2.n, apartat 4, d'aquest Reial Decret. S'aplicarà també a les Diputacions Provincials allò establert als articles 3.r, apartat 1; 4.t i 5.é d'aquest Reial Decret, quan els siga d'aplicació.   
CAPITOL V  
De la constitució dels règims provincials especials  
Article 8.é  
1. La sessió de constitució dels Capítols Insulars de l'arxipèlag canari es realitzarà conformement al que estableix l'article 7.é del Reial Decret 118/1979, de 26 de gener, i seran d'aplicació supletòria les normes contingudes en aquest.   
2. Els Capítols Insulars de cada província constituiran una Mancomunitat Interinsular, amb el nom. d'aquella, que radicarà a la capital i estarà formada pel President, que ho serà el del Capítol de l'illa en què es trabe la capital, i pels Consellers representants dels Capítols Insulars, en el nombre que determina l'article 11 de la Llei Orgànica 6/1983' de 2 de març.   
3. La sessió de constitució de la Mancomunitat provincial Interinsular se celebrarà el vuité dia següent al de la constitució dels Capítols, a les dotze hores, a la seu del Capítol de l'illa on es trobe la capital. L'acte es regirà per les normes de l'article anterior, llevat d'allò referent a l'elecció del President i Comissió de Govern, que no hi tindrà lloc.   
Article 9.é  
1. Constituït el Parlament de les Illes Balears i elegits els titulars de les Institucions autonòmiques, es procedirà a constituir els Consells Insulars de Mallorca, Menorca i Eivissa-Formentera, dins dels set dies següents a la publicació del nomenament del President de la Comunitat Autònoma, en la data i hora que aquest determine.   
2. En la constitució dels Consells Insulars s'aplicarà, adaptant-lo a les seues característiques, el que disposa l'article 7.é, apartats 2 i 3 d'aquest Reial Decret, llevat d'allò establert per a decidir el desempat en l'elecció del President. Cas de produir-se empat en l'elecció del President dels Consells Insulars, es proclamarà com a tal el Diputat que, entre els empatats, pertanya al partit polític o coalició que més vots haja obtingut a les eleccions al Parlament en l'àmbit territorial que corresponga a cada Consell Insular.   
3. Serà aplicable al President dels Consells allò que estableix per a l'Alcalde l'article 2.r., apartat 4, d'aquest Reial Decret. Serà aplicable també als Consells Insulars el que disposa l'article 3.r' apartat 1, i l?article 4.t, d'aquesta disposició, en allò que siga d'aplicació.   
Article 10.   
Les Juntes Generals d'Alaba, Guipúscoa i Biscaia, es constituiran d'acord amb el que disposa llur normativa peculiar.   
DISPOSICIO ADDICIONAL  
Als efectes del que disposa l'article 9.é, punt 1, c), de la Llei 39/1978, de 17 de juliol, no es considerarà causa d'incompatibilitat el nomenament de membres de la Corporació per a formar part dels òrgans de direcció dels Establiments esmentats al susdit precepte, sempre que el nomenament es faça precisament per la seua condició de membres de la Corporació i el càrrec no siga retribuït.   
DISPOSICIO TRANSITORIA  
En relació amb les eleccions convocades pel Reial Decret 448/1983, de 9 de març, correspon a les Juntes Electorals Provincials, en la data que per Reial Decret assenyale el Govern, repartir entre els partits judicials de la província corresponent, determinats al Reial Decret 529/1983, de 9 de març, el nombre de Diputats integrants de la Diputació Provincial respectiva, d'acord amb el que disposa la Llei.   
Efectuada aquesta operació, la Junta Electoral Provincial posarà en coneixement de cadascuna de les Juntes de Zona de la seua província, el nombre de Diputats a elegir al partit judicial respectiu. La Junta electoral de zona procedirà immediatament a l'assignació dels llocs de Diputats als partits, federacions o agrupacions electorals, en la forma establerta per la Llei.   
DISPOSICIONS FINALS  
Primera.   
El termini de deu dies establert a l'Ordre de 29 de juny de 1979, referent a l?elecció dels representants dels municipis de menys de 100.000 habitants integrants de l?Entitat Municipal metropolitana de Barcelona en el Consell Metropolità, es computarà a partir de la data de proclamació dels Regidors electes de tots els municipis considerats.   
Segona.   
Es faculta el Ministre d'Administració Territorial per tal de dictar les normes que considere necessàries en ordre a l'execució, aclariment i interpretació d'aquest Reial Decret.   
Tercera.   
Aquest Reial Decret entrarà en vigor el mateix dia de la publicació al Butlletí Oficial de l'Estat.   
DISPOSICIO DEROGATORIA  
Queden derogats el Reial Decret 561/1979, de 16 de març, el Reial Decret 119/1979, de 26 de gener, pel qual es regulen les eleccions dels Consells Insulars de l'arxipèlag balear, així com totes les disposicions d'igual o inferior rang que s'oposen al que estableix aquest Reial Decret.   
Donat a Madrid, a 4 de maig de 1983.   
JOAN CARLES R.   
El Ministre d'Administració Territorial,  
TOMAS DE LA QUADRA SALCEDO  
FERNANDEZ DEL CASTILLO


Còpia Permalink ELI